Orania wys nuwe president, bedryfshoof aan | Maroela Media
Dr John Strydom
Volgens die Orania Beweging is daar Dinsdagmiddag tydens ŉ vergadering van die organisasie se uitvoerende raad ŉ nuwe leierskap aangewys.
Dr. John Strydom is as president verkies en Sarel Roets as waarnemende bedryfshoof. “Hierdie nuwe leiers beplan veral om die organisasie se dinamiese aard nog verder te ontwikkel en goeie skakeling te beklemtoon,” het die Orania Beweging in ŉ verklaring gesê.
Strydom woon al sedert 1995 in Orania. “Hy het deeglike kennis van die organisasie se interne werking en dien al baie jare op die Orania Beweging se burgerraad. Hy het ook ervaring as lid van die uitvoerende raad en het voorheen as onderpresident van die Orania Beweging gedien.”
Volgens Strydom gaan hy veral klem lê op die organisasie se kernfunksies en optimalisering van stelsels. Hy is ŉ entrepreneur in Orania en boer ook deeltyds met pekanneute en amandels.
Roets woon al sewe jaar in Orania. “Hy het opleiding in teologie en het ook ervaring as lid van die burger- en uitvoerende raad. Roets het in sy hoedanigheid as onderpresident van die organisasie die afgelope tyd as segsman opgetree en dus goeie insigte ontwikkel ten opsigte van Orania Beweging se interne en eksterne bedrywighede. Sy sterkpunt is menseverhoudinge en hy sal hierop fokus.
“Roets bedryf ondernemings op die dorp en is die eienaar van Stokkiesdraai – ŉ park en winkelsentrum – asook ŉ restaurant wat op die perseel bedryf word.”
Volgens die Orania Beweging sal Boshoff hom intussen toewy aan die oprigting van ŉ nuwe stigting wat “selfstandigheid binne die gemeenskap van gemeenskappe” sal bevorder. Hy skakel reeds met ander Afrikaner-organisasies wat die Afrikaner-saak sal help uitbou.
Boshoff se bedanking is die naweek bevestig. Die Orania Beweging het toe gesê Boshoff het die tuig neergelê om “oorhoofse verantwoordelikheid te aanvaar vir bestuursgebreke wat tydens sy termyn ingetree het, al word dit nie aan sy persoon verbind nie”.
Die Orania Beweging se burgerraad het op dieselfde vergadering ook ŉ mosie aanvaar waarin hy hom verbind tot goeie korporatiewe beheer en verantwoordbaarheid.
Miskien n dom vraag..hoeveel moorde word in Orania gepleeg? Mens hoor nooit van gruwels daar nie..en hoe word dit beheer?
Wat kos ‘n drie slaap kamer huis ? Is daar werk vir onderwysers?
valerie jy moet tog nie jou oningeligtheid so uitblaker nie. Orania is tans die klein dorpie met die grootste groei in SA.
Is jy nou snaaks of wat is die grap nou eintlik Valerie?
Swak van jou Valerie. Was jy al ooit in Orania of is jy net nog iemand wat op hoor-sê gaan?